Kommissionens forordning (EF) nr. 1897/2002

af 24. oktober 2002

om licitation med henblik på fastsættelsen af eksportrestitutionen for sleben middelkornet og langkornet ris A, der udføres til visse tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved Kommissionens forordning (EF) nr. 411/2002(2), særlig artikel 13, stk. 3, og

ud fra følgende betragtninger:

(1) En gennemgang af den skønsmæssige opgørelse viser, at der findes rismængder hos producenterne, som kan eksporteres. Denne situation kan indebære en fare for den normale prisudvikling i høståret 2002/03.

(2) For at råde bod på denne situation bør der fastsættes restitutioner for eksport til zoner, der er tilbøjelige til at forsyne sig i Fællesskabet. Den særlige situation på markedet for ris gør det hensigtsmæssigt at begrænse restitutionerne kvantitativt og dermed iværksætte bestemmelserne i artikel 13 i forordning (EF) nr. 3072/95, i hvilken det er fastsat, at eksportrestitutionens størrelse kan fastsættes ved licitation.

(3) Det bør præciseres, at bestemmelserne i Kommissionens forordning (EØF) nr. 584/75 af 6. marts 1975 om fastsættelse af gennemførelsesbestemmelserne vedrørende udbydelse i licitation af eksportrestitutioner for ris(3), senest ændret ved forordning (EF) nr. 299/95(4), gælder for denne licitation.

(4) Med henblik på en sund forvaltning er det hensigtsmæssigt at begrænse licitationen til visse zoner som omhandlet i bilaget til Kommissionens forordning (EØF) nr. 2145/92(5), ændret ved forordning (EF) nr. 3304/94(6), idet visse destinationer udelukkes.

(5) I medfør af artikel 14 i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(7), senest ændret ved forordning (EF) nr. 2452/2000(8), skal bud, der indgives i forbindelse med en licitation, der gennemføres i henhold til en retsakt vedrørende den fælles landbrugspolitik, udtrykkes i euro. Samme forordnings artikel 5, stk. 1, fastsætter, at den udløsende begivenhed for vekselkursen i sådanne tilfælde er den sidste dag for indgivelse af bud. Nævnte artikels stk. 3 og 4 fastsætter de udløsende begivenheder for forskud og sikkerhedsstillelse.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

1. Der afholdes licitation over den eksportrestitution, der omhandles i artikel 13 i forordning (EF) nr. 3072/95, for sleben middelkornet og langkornet ris A henhørende under KN-kode 1006 30 63, 1006 30 65, 1006 30 94 og 1006 30 96, der udføres til zone I til VI med undtagelse af Ungarn, Rumænien og Tyrkiet, og til zone VIII med undtagelse af Guyana, Madagaskar, Surinam, De Nederlandske Antiller, Aruba og Turks- og Caicosøerne som omhandlet i bilaget til forordning (EØF) nr. 2145/92.

2. Den i stk. 1 omhandlede licitation er åben indtil den 26. juni 2003. I licitationsperioden afholdes der ugentlige licitationer, for hvilke tidspunktet for indgivelse af bud fastsættes i licitationsbekendtgørelsen.

3. Licitationen afvikles efter bestemmelserne i forordning (EØF) nr. 584/75 og efterstående bestemmelser.

Artikel 2

Et bud kan kun antages, hvis det omfatter en eksportmængde på mindst 50 tons og højst 3000 tons.

Artikel 3

Den i artikel 3 i forordning (EØF) nr. 584/75 omhandlede sikkerhedsstillelse er på 30 EUR/ton.

Artikel 4

1. Som undtagelse fra artikel 23, stk. 1, i Kommissionens forordning (EF) nr. 1291/2000(9) anses de eksportlicenser, der udstedes i forbindelse med denne licitation, for så vidt angår gyldighedsperioden, som udstedt på dagen for indgivelsen af buddet.

2. Licenserne er gyldige fra udstedelsestidspunktet som fastsat i stk. 1 og indtil udgangen af den fjerde efterfølgende måned.

Artikel 5

Buddene indgives via medlemsstaterne og skal være Kommissionen i hænde senest halvanden time efter udløbet af fristen for den ugentlige indgivelse af bud, som fastsat i licitationsbekendtgørelsen. De fremsendes i overensstemmelse med skemaet i bilaget.

Foreligger der ikke bud, underretter medlemsstaterne Kommissionen herom inden for samme frist som omhandlet i foregående stykke.

Artikel 6

De for indgivelse af bud fastsatte tidspunkter er belgisk tid.

Artikel 7

1. På grundlag af de indgivne bud beslutter Kommissionen efter fremgangsmåden i artikel 22 i forordning (EF) nr. 3072/95:

- at fastsætte en maksimumseksportrestitution under hensyntagen til særlig kriterierne i artikel 13 i forordning (EF) nr. 3072/95, eller

- at lade licitationen være uden virkning.

2. Er der fastsat en maksimumseksportrestitution, gives tilslaget til den eller de blandt de bydende, hvis bud svarer til maksimumsrestitutionen eller en lavere sats.

Artikel 8

Fristen for indgivelse af bud i forbindelse med den første dellicitation udløber den 7. november 2002, kl. 10.00.

Den seneste dato, hvor bud kan indgives, fastsættes til den 26. juni 2003.

Artikel 9

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. oktober 2002.

På Kommissionens vegne

Franz Fischler

Medlem af Kommissionen

(1) EFT L 329 af 30.12.1995, s. 18.

(2) EFT L 62 af 5.3.2002, s. 27.

(3) EFT L 61 af 7.3.1975, s. 25.

(4) EFT L 35 af 15.2.1995, s. 8.

(5) EFT L 214 af 30.7.1992, s. 20.

(6) EFT L 341 af 30.12.1994, s. 48.

(7) EFT L 349 af 24.12.1998, s. 36.

(8) EFT L 282 af 8.11.2000, s. 9.

(9) EFT L 152 af 24.6.2000, s. 1.

BILAG

>PIC FILE= "L_2002287DA.001002.TIF">